**Ծառայության նկարագիր**

|  |  |
| --- | --- |
| Անվանում | ՀՀ քաղաքացու անձնագրի տրամադրում։ |
| Արդյունք | Ծառայության մատուցման արդյունքում քաղաքացին ստանում է անձնագիր։ |
| Դիմումատու | 16 տարին լրացած քաղաքացին դիմում է անձամբ, իսկ 16 տարին չլրացած Հայաստանի Հանրապետության քաղաքացիներին Հայաստանի Հանրապետության քաղաքացու անձնագիր տրվում է ըստ ցանկության` մեկ ծնողի կամ օրինական ներկայացուցչի դիմումի հիման վրա: Եթե ծնողը կամ օրինական ներկայացուցիչն անձամբ չի կարող ներկայացնել դիմումը, ապա ներկայացվող դիմումի վրա նրա ստորագրության իսկությունը վավերացվում է նոտարական կարգով։ |
| Ծառայության տեսակ | Հանրային ծառայություն։ |
| Ներկայացման ենթակա տեղեկատվություն | Անձնագիր ստանալու համար Հայաստանի Հանրապետության քաղաքացիները անձամբ ներկայացնում են`   1. դիմում, 2. ծննդյան վկայական կամ մինչև 16 տարին լրանալը ստացած ՀՀ քաղաքացու անձնագիր, 3. 3․5 x 4․5 մմ չափսի երկու լուսանկար (գունավոր), 4. անձը հաստատող այլ փաստաթղթեր, եթե ՀՀ քաղաքացին չի կարող ներկայացնել սույն կետի «բ» ենթակետում նշված փաստաթղթերը, 5. նախազորակոչային տարիքի քաղաքացիների դեպքում՝ նախազորակոչային տարիքի քաղաքացու զինվորական հաշվառման գրքույկ, զորակոչային տարիքի և պարտադիր զինվորական ծառայության զորակոչից օրենքով սահմանված կարգով տարկետում ստացած քաղաքացիների դեպքում՝ զորակոչային տարիքի քաղաքացու զինվորական հաշվառման գրքույկ, պարտադիր զինվորական կամ այլընտրանքային ծառայության զորակոչված, ինչպես նաև պահեստազորում հաշվառված քաղաքացիների դեպքում՝ զինվորական գրքույկ կամ զինվորական հաշվառման փաստը հավաստող տեղեկանք, 6. պետական տուրքի վճարման անդորրագիր։   16 տարին չլրացած քաղաքացու ծնողներից մեկը կամ օրինական ներկայացուցիչը 16 տարին չլրացած քաղաքացու անձնագիր ստանալու կամ փոխանակելու համար ներկայացնում է`   1. դիմում, 2. ծննդյան վկայական կամ մինչև 16 տարին լրանալը ստացած ՀՀ քաղաքացու անձնագիր, 3. 3․5 x 4․5 մմ չափսի երկու լուսանկար (գունավոր), 4. «Հայաստանի Հանրապետության քաղաքացիության մասին» ՀՀ օրենքի 11-րդ, 16-րդ, 18-րդ հոդվածներով սահմանված դեպքերում` ծնողների գրավոր համաձայնությունը, 5. ծնողների ամուսնության, մահվան, հայրության ճանաչման վկայականները կամ միայնակ մայր լինելու մասին տեղեկանք կամ օրենքով սահմանված կարգով անհայտ բացակայող կամ մահացած ճանաչվելու վերաբերյալ դատարանի՝ օրինական ուժի մեջ մտած վճիռը։   Անձնագիրը փոխանակելու համար քաղաքացին ներկայացնում է`   1. դիմում, 2. փոխանակման ենթակա անձնագիր, 3. 3․5 x 4․5 մմ չափսի երկու լուսանկար (գունավոր), 4. նախազորակոչային տարիքի քաղաքացիների դեպքում՝ նախազորակոչային տարիքի քաղաքացու զինվորական հաշվառման գրքույկ, զորակոչային տարիքի և պարտադիր զինվորական ծառայության զորակոչից օրենքով սահմանված կարգով տարկետում ստացած քաղաքացիների դեպքում՝ զորակոչային տարիքի քաղաքացու զինվորական հաշվառման գրքույկ, պարտադիր զինվորական կամ այլընտրանքային ծառայության զորակոչված, ինչպես նաև պահեստազորում հաշվառված քաղաքացիների դեպքում՝ զինվորական գրքույկ կամ զինվորական հաշվառման փաստը հավաստող տեղեկանք, 5. անձնագրում որևէ տեղեկություն փոխելու կամ գրառումներում անճշտություններ հայտնաբերելու դեպքում՝ նաև իրավասու մարմնի կողմից տրված փոփոխությունը կամ անճշտությունը հավաստող փաստաթուղթ, 6. պետական տուրքի վճարման անդորրագիր: |
| Կոնտակտային տվյալներ | Թեժ գիծ ծառայության հեռախոսահամար՝  **+(374) 10 370 264։** |
| Գործընթաց | Գործընթացը սկսվում է քաղաքացու կողմից դիմում ներկայացնելուց։ Օրենսդրությամբ նախատեսված փաստաթղթերի ներկայացնելուց հետո ստուգվում է դրանց ամբողջականությունն ու համապատասխանությունը օրենքին, որից հետո սահմանված ժամկետում քաղաքացուն հրավիրում են ստանալու իր անձնագիրը։ |
| Ծառայության վճար | Ծառայության վճարները կարգավորվում են «Պետական տուրքի մասին» օրենքով սահմանված կարգով․  ՀՀ քաղաքացու անձնագիր՝ **1000 ՀՀ դրամ,**  Քաղաքացու ցանկությամբ կատարվում է նաև արագ անձնագրավորում՝  ՀՀ քաղաքացու անձնագիր տալ կամ փոխանակել 1 աշխ․ օրում **20 000 ՀՀ դրամ**,  ՀՀ քաղաքացու անձնագիր տալ կամ փոխանակել 3 աշխ․ օրում **10 000 ՀՀ դրամ,**  ՀՀ քաղաքացու անձնագրի կորստյան դեպքում նոր անձնագիր տալ 1 աշխ․ օրում **60 000 ՀՀ դրամ,**  ՀՀ քաղաքացու անձնագրի կորստյան դեպքում նոր անձնագիր տալ 1 աշխ․ օրում **50 000 ՀՀ դրամ,**  ՀՀ քաղաքացու անձնագրի կորստյան դեպքում նոր անձնագիր տալ 1 աշխ․ օրում **40 000 ՀՀ դրամ։** |
| Վճարում | Ծառայության դիմաց վճարումը ներկայումս իրականացվում է ինչպես անձնագրային ծառայություններում տեղադրված տերմինալների, այնպես էլ POS-տերմինալների միջոցով, ինչպես նաև բանկում։ |
| Կարգավորումներ | ՀՀ կառավարության 25.12.1998 թ. թիվ 821 որոշում։  «ՀՀ քաղաքացու անձնագրի մասին» օրենք։  ՀՀ կառավարության 11․12․2008 թ․ թիվ 1465-Ն որոշում։ |
| Բողոքարկման ընթացակարգ | Քաղաքացին բողոք ներկայացնում է վերադասության կարգով՝ գրավոր։ |